રમતગમતની જેમ રાજકારણ પણ એક રમત છે. એમાં પણ ફટાકડાં બારેમાસ ફૂટતા રહે, ચૂંટણીની મોસમમાં તો આતશબાજી થતી હોય. ઉમેદવાર જીત્યા પછી તો ફટાકડાં ફૂટતાં જ હોય છે. પણ ચૂંટણી દરમિયાન જાતજાતના અને ભાતભાતના હરીફ ઉમેદવારની પ્રશંસા કરતાં ફટાકડાં ફૂટતા રહે. એમને સાંભળતા એમ લાગે કે અઓહો… આટલી બધી દેશની સેવા કરવામાં આવી છે છતાં અબુધ જનતા એનાથી અજાણ કેમ છે ? અને ત્યારબાદ પણ વિધાનસભાની બેઠકમાં અને સંસદની બેઠકમાં ખુલ્લા હાથે માઈક, ખુરશીઓ એકબીજા તરફ ફેંકી આદર પ્રગટ કરવામાં આવે છે. આવી ઘટનાઓ નાના મોટા પાયે દરેક દેશમાં બનતી રહે છે. આ બધા દારૂગોળા વગરના મનોરંજક ફટાકડાં જ છે.